**Izvještaj sa 39. plenarnog sastanka Komiteta konvencije za zaštitu podataka**

Član Savjeta Agencije za zaštitu ličnih podataka i slobodan pristup informacijama Radenko Lacmanović učestvovao je na 39. plenarnom sastanku Komiteta konvencije za zaštitu podataka (108), održanom od 19. do 21.novembra u Strazburu.

Nakon usvajanja agende sastanka, pristupilo se intezivnom radu počevši sa izvještajem Džen Klejdžesenon, direktorom informacionog društva i borbe protiv kriminala. Razgovaralo se o modernizaciji Konvencije 108. Predstavljen je konsolidovani tekst modernizovane verzije konvencije, kao i izvještaji koji su pratili verziju (dostupni na sajtu).

Naredni dio je bio evaluacija i prateći mehanizmi pod Konvecijom 108+. Tu je glavnu riječ držala ekspert Sesil de Tervange iz CRIDS. Kao izvjestilac Radne grupe, obuhvatila je informaciju o razmjeni pogleda povodom ove tačke.

Profesor Gert Vermulen je držao glavnu riječ pod tačkom Primjena prava u pristupu podacima. Kao dio svoje prezentacije, predstavio je T-CY konsultacioni dokument Komiteta za Sajberkriminal. (dostupan na sajtu)

Govoreći o prepoznavanju lica, eksperti Sandra Azaria i Frederik Vikert demonstrirali su kako u praksi funkcioniše ovaj novi pristup sa razvojem AI. Osvrt su dali kroz primjere i pokaznu demonstraciju na samoj plenarnom satsanku. Govorili su o količini podataka koje jedna obična fotografija ljudi u sali prikupi o svima njima, pa kao takva informacija koliko može da se zloupotrijebi.

Zaštita podataka u obrazovnim ustanovama je oblast koju je predstavila Džen Peterson. Govorila je o zloupotrebbi edukativnih aplikacija i o njihovoj primjeni u obrazovanju. Količina podataka koju prikupi jedna obična aplikacija koja je dio telefona ili tableta, analizom AI može direktno da utiče na raspored dnevnih aktivnosti, kao i na društveni položaj djeteta- Postavlja se pitanje etike u ovakvim slučajevima, pa se vodi borba da aplikacije nemaju pristup svim podacima.

Za novog člana Biroa izabran je predstavnik Argentine. On je bio jedini kandidat i popunio je upražnjeno mjesto.

U glavnoj plenarnoj sali Savjeta Evrope održana je Oktopus konferencija. Ovo je jedna od najznačajnijih konferencija na temu sajber kriminala. Učesnici su bili iz raznih komiteta koji se bave ovom oblašću. Pored zaštite podataka, tu je bilo predstavnika pravosuđa, Komiteta za kriminal, predstavnika Interpola i službi policije koje se bave zaštitom od ove vrste kriminala.

Predstavljene su i realizovane aktivnosti od poslednjeg sastanka u junu:

- EuroDIG (The Hague, 19-20 June 2019)

- XVIIth meeting of the Ibero-american network of DPAs

(Mexico, 19-21 June 2019)

- International Conference on Privacy in Africa (Accra, 24-27 June 2019)

- AFAPDP Conference (Dakar, 16-18 septembre 2019)

- ICDPPC (Tirana, 21-25 October 2019)

- IGF (Berlin, 28-29 November 2019)

Kalendar narednih dešavanja je predstavljen na kraju:

- plenarno zasijedanje će biti od 1-3 jula 2020. i od 18-20 novembra 2020. u Strazburu

- Biro će imati tri sastanka: 11-13 decembra 2019. u Strazburu, 25-27 marta 2020. i 28-30 septembra 2020. u Parizu.

**Član Savjeta**

**Agencije za zaštitu ličnih podataka i slobodan pristup informacijama**

**Radenko Lacmanović**